CCP บวกเฉียด 7% ลุ้นกำไร Q4 ฟื้นตัวเด่น รับงานก่อสร้างหนุน-แนะซื้ออัพไซด์สูง 39%
CCP บวกเฉียด 7% ลุ้นกำไร Q4 ฟื้นตัวเด่น รับงานก่อสร้างหนุน-แนะซื้ออัพไซด์สูง 39%
26 พ.ย. 2563

ผู้สื่อข่าวรายงานว่า บริษัท ผลิตภัณฑ์คอนกรีตชลบุรี จำกัด (มหาชน) หรือ CCP  ณ เวลา 11.12 น. อยู่ที่ระดับ 0.46 บาท บวก 0.03 บาท หรือ 6.98%  ด้วยมูลค่าซื้อชาย 5.65 ล้านบาท

บล.เอเซีย พลัส ระบุในบทวิเคราะห์ว่า แนะ”ซื้อ”หุ้น CCP ไตรมาส 4/63 กำไรฟื้นตัวเทียบไตรมาสก่อนหน้า เพราะความคืบหน้าก่อสร้างโครงการต่าง ๆ ของลูกค้ากลับคืนมา หลังจากชะลอในช่วงไตรมาส 3/63 ที่เป็นฤดูกาลฝน ประกอบกับงวดไตรมาส 4/63  มีกำหนดส่งมอบ Precast สเปกพิเศษตัวใหม่ให้มาร์จิ้นสูง คาดหนุนกำไรปี 2563 เพิ่มขึ้นเป็น 87 ล้านบาท เติบโต 36% เทียบช่วงเดียวกันของปีก่อน
ขณะที่ปัจจุบัน CCP มี Backlog รองรับแล้ว 1.8 พันล้านบาท ผนึกกับธุรกิจอิฐมวลเบา และร้านค้าปลีกวัสดุก่อสร้าง เชื่อหนุนกำไรปี 64-65 เพิ่มเป็น 130 และ 155 ล้านบาท ตามลำดับ หรือคิดเป็นการเติบโตเฉลี่ย CAGR ปีละ 33.6% (2563-2565)
โดยราคาหุ้นปัจจุบันซื้อขายต่ำ Book Value และ PER64 ต่ำเพียง 8.9 เท่า ประเมิน FV64 อิง PER 12 เท่า ที่ 0.6 บาท ปัจจุบันมี Upside 39.5%
ปัจจุบัน CCP มีการเปลี่ยนโมเดลธุรกิจใหม่ช่วยหนุนกำไร 9M63 สูงขึ้นชัดเจน 94%YoY โดยหันไปใช้แพล้นท์คอนกรีตร่วมกันกับพันธมิตร เพิ่มโอกาสทางธุรกิจ ลดข้อจำกัดเรื่องการขนส่ง และทำให้ต้นทุนคงที่ต่อหน่วยลดลง เชื่อจากนี้ไป Outlook ธุรกิจจะดีขึ้นต่อเนื่อง